b'\n_START_ARTICLE_\nLietuvos \xc5\xa1achmat\xc5\xb3 federacija\n_START_PARAGRAPH_\nLietuvos \xc5\xa1achmat\xc5\xb3 federacija (L\xc5\xa0F) \xe2\x80\x93 Lietuvos \xc5\xa1achmat\xc5\xb3 sporto organizacija, vienijanti \xc5\xa1achmat\xc5\xb3 profesionalus ir m\xc4\x97g\xc4\x97jus.\n_START_SECTION_\nIstorija\n_START_PARAGRAPH_\nNepriklausomos Lietuvos Respublikos \xc5\xa1achmat\xc5\xb3 s\xc4\x85junga buvo \xc4\xafkurta 1929 metais. Po Lietuvos Nepriklausomyb\xc4\x97s atk\xc5\xabrimo 1990 m., atk\xc5\xabrusi savo naryst\xc4\x99 Tarptautin\xc4\x97je \xc5\xa1achmat\xc5\xb3 federacijoje  (FIDE), Lietuvos \xc5\xa1achmat\xc5\xb3 federacija   yra tos s\xc4\x85jungos sportini\xc5\xb3 tradicij\xc5\xb3 ir jos tarptautini\xc5\xb3 \xc4\xafsipareigojim\xc5\xb3 t\xc4\x99s\xc4\x97ja._NEWLINE_2007 metais L\xc5\xa0F Etikos ir gin\xc4\x8d\xc5\xb3 komisijos nariais i\xc5\xa1rinkti Gintautas Petraitis, Anatolijus Novikovas ir Gediminas Rastenis. Vaik\xc5\xb3-jaunu\xc4\x8di\xc5\xb3-jauni\xc5\xb3 ir jaunimo komisijos nariais - Raimondas Narmontas, Raimondas Paliulionis, Gintautas Petraitis, Salvinija Gabrilavi\xc4\x8dien\xc4\x97, Jonas Sidabras ir Ri\xc5\xa1ardas Fichmanas. Teis\xc4\x97j\xc5\xb3 ir kvalifikacijos komisijos nariais \xe2\x80\x93 Gintautas Plung\xc4\x97, Valerijus Jegorovas, Raimondas Narmontas ir Rimantas \xc5\xbdebelis. Informacini\xc5\xb3 technologij\xc5\xb3 komisijos nariais i\xc5\xa1rinkti Laimonas Kud\xc5\xbema ir Virginijus Grabliauskas. _NEWLINE_2012 m. kovo 25 dien\xc4\x85 buvo i\xc5\xa1rinktas dabartinis L\xc5\xa0F vadovas Aleksandr \xc4\x8cernov. Prie\xc5\xa1 tai i\xc5\xa1 pareig\xc5\xb3 buvo at\xc5\xa1auktas kaunietis Jonas Viesulas. Eidamas pareigas, jis neperdav\xc4\x97 tarybai nei metin\xc4\x97s finansin\xc4\x97s atskaitomyb\xc4\x97s, nei metin\xc4\x97s ataskaitos, tod\xc4\x97l jos nebuvo galima svarstyti 2012-03-25 susirinkime; u\xc5\xbedraud\xc4\x97 teikti \xc5\xa1i\xc4\x85 informacij\xc4\x85 ir finansininkei; \xc4\xafkalb\xc4\x97jo ir Revizijos komisijos pirminink\xc4\x85  nepateikti revizijos ataskaitos 2012-03-25 susirinkimui; nedarbingumu bando teisinti savo nedalyvavim\xc4\x85 2012-03-25 susirinkime, nors nedarbingumas jau buvo pasibaig\xc4\x99s. At\xc5\xa1aukim\xc4\x85 i\xc5\xa1 pareig\xc5\xb3 Viesulas v\xc4\x97liau gin\xc4\x8dijo teisiniu keliu. Vilniaus apylink\xc4\x97s teismas 2013 met\xc5\xb3 kovo 25 dienos sprendimu buvusio vadovo ie\xc5\xa1kin\xc4\xaf atmet\xc4\x97, priteis\xc4\x97 i\xc5\xa1  J. Viesulo  asociacijai \xe2\x80\x9eLietuvos \xc5\xa1achmat\xc5\xb3 federacija\xe2\x80\x9c 6972 Lt bylin\xc4\x97jimosi i\xc5\xa1laid\xc5\xb3. Su tokiu sprendimu buv\xc4\x99s L\xc5\xa0F vadovas nesutiko ir pateik\xc4\x97 skund\xc4\x85. Vilniaus apygardos teismo Civilini\xc5\xb3 byl\xc5\xb3 skyriaus teis\xc4\x97j\xc5\xb3 kolegija  J. Viesulo apeliacin\xc4\xaf skund\xc4\x85 atmet\xc4\x97 ir Vilniaus miesto apylink\xc4\x97s teismo  sprendim\xc4\x85 paliko nepakeist\xc4\x85. Be to, priteis\xc4\x97 i\xc5\xa1 J. Viesulo  1500 Lt   asociacijai \xe2\x80\x9eLietuvos \xc5\xa1achmat\xc5\xb3 federacija\xe2\x80\x9c  patirtoms bylin\xc4\x97jimosi i\xc5\xa1laidoms atlyginti apeliacin\xc4\x97s instancijos teisme._NEWLINE_2019 m. liepos 7 d. L\xc5\xa0F visuotinio susirinkimo metu prezidentu buvo i\xc5\xa1rinktas teisininkas Gytis Kaminskas.'